ᱟᱜᱚᱨ ᱢᱟᱞᱣᱟ ᱦᱚᱱᱚᱛ

ᱟᱜᱚᱨ ᱢᱟᱞᱣᱟ ᱦᱚᱱᱚᱛ ᱫᱚ ᱑᱖ ᱚᱜᱚᱥᱴ ᱒᱐᱑᱓ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱕᱑ ᱟᱱᱟᱜ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱚᱱᱰᱮ ᱱᱟᱜ ᱥᱟᱡᱟᱯᱩᱨ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱟᱜᱚᱨ ᱥᱚᱦᱚᱨ ᱱᱚᱣᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱟᱜᱟᱢ
ᱱᱚᱣᱟ ᱥᱤᱸᱫᱷᱤᱭᱟ ᱯᱚᱱᱚᱛ ᱚᱠᱛᱚ ᱢᱤᱫ ᱰᱤᱵᱤᱡᱚᱱ ᱛᱟᱦᱮᱸ ᱠᱟᱱᱟ (ᱚᱸᱰᱮ ᱠᱮᱡ ᱢᱚᱦᱚᱞ ᱱᱤᱛᱚᱜ ᱦᱚᱸ ᱥᱚᱦᱚᱨ ᱨᱮᱱᱟᱜ ᱠᱚᱨᱴ ᱟᱨ ᱮᱢᱟᱱ ᱥᱚᱨᱠᱟᱨᱤ ᱳᱯᱷᱤᱥ ᱞᱟᱹᱜᱤᱫ ᱛᱮ ᱠᱟᱹᱢᱤ ᱪᱟᱞᱟᱜ ᱠᱟᱱᱟ) ᱾ ᱱᱚᱣᱟ ᱢᱟᱲᱟᱝ ᱨᱮ ᱡᱟᱯᱩᱫ ᱨᱮᱱᱟᱜ ᱠᱟᱢᱯᱟᱴᱟᱵᱤᱴᱤ (Compatibility) ᱟᱨ ᱫᱟᱦ ᱨᱮᱱᱟᱜ ᱵᱮᱵᱚᱥᱛᱟ ᱤᱫᱤ ᱛᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱚᱠᱛᱚ ᱢᱤᱫ ᱠᱟᱱᱴᱚᱢᱮᱸᱴ ᱴᱚᱴᱷᱟ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱑᱙᱕᱖ ᱫᱷᱟᱹᱨᱤᱡ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱛᱟᱞᱟ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱨᱮᱱᱟᱜ ᱞᱮᱠᱟᱛᱮ ᱢᱤᱫ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱑᱖ ᱚᱜᱚᱥᱴ ᱒᱐᱑᱓ ᱠᱷᱚᱱ ᱟᱜᱚᱨ ᱢᱟᱞᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱕᱑ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱥᱟᱡᱟᱯᱩᱨ ᱦᱚᱱᱚᱛ ᱠᱷᱚᱱ ᱟᱜᱚᱨ, ᱵᱟᱰᱚᱫᱽ, ᱥᱩᱥᱱᱮᱨ ᱟᱨ ᱱᱚᱞᱠᱷᱮᱲᱟ ᱛᱟᱦᱥᱤᱞ ᱚᱪᱚᱜ ᱠᱟᱛᱮ ᱦᱚᱱᱚᱛ ᱨᱮᱱᱟᱜ ᱴᱷᱟᱯᱚᱱ ᱦᱩᱭ ᱮᱱᱟ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱟᱜᱚᱨ ᱵᱩᱨᱩ ᱜᱚᱰᱟ ᱤᱫᱤ ᱛᱮ ᱪᱤᱱᱦᱟᱹ ᱟᱠᱟᱱᱟ ᱟᱫᱚ ᱟᱜᱚᱨ ᱢᱟᱞᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱴᱚᱴᱷᱟ ᱫᱚ ᱠᱚᱣᱟᱨ ᱟᱠᱟᱱᱟ ᱾ ᱠᱚᱧᱮᱼᱮᱛᱚᱢ ᱥᱮᱫ ᱨᱮ ᱵᱤᱠᱷᱨᱤ ᱵᱩᱨᱩ ᱫᱚ ᱧᱮᱞᱚᱜᱼᱟ,ᱵᱟᱰᱚᱫ ᱥᱚᱦᱚᱨ ᱨᱮᱱᱟᱜ ᱯᱟᱪᱮ ᱨᱮ ᱢᱤᱫ ᱵᱩᱨᱩ ᱰᱟᱦᱟᱨ ᱢᱮᱱᱟᱜᱼᱟ ᱾ ᱛᱟᱞᱢᱟ ᱨᱮ ᱵᱩᱨᱩ ᱨᱮᱱᱟᱜ ᱦᱤᱡᱩᱜ ᱜᱟᱦ ᱫᱚ ᱫᱟᱦ ᱯᱷᱩᱨᱪᱟᱹ ᱯᱮᱭᱴᱚᱨᱱ ᱫᱚ ᱪᱷᱟᱯᱟ ᱟᱠᱟᱱᱟ ᱾ ᱱᱚᱣᱟ ᱰᱟᱦᱟᱨ ᱨᱮᱱᱟᱜ ᱩᱥᱩᱞ ᱫᱚᱨᱭᱟ ᱟᱴᱮᱫ ᱠᱷᱚᱱ ᱕᱐᱐ ᱢᱤᱴᱚᱨ (᱑,᱖᱐᱐ ᱯᱷᱤᱴ) ᱟᱨ ᱕᱔᱕ ᱢᱤᱴᱚᱨ (᱑,᱗᱘᱘ ᱯᱷᱤᱴ) ᱨᱮᱱᱟᱜ ᱛᱟᱞᱟ ᱵᱚᱰᱚᱞᱚᱜ ᱟ ᱟᱨ ᱱᱚᱣᱟ ᱠᱚᱧᱮ ᱥᱮᱫ ᱥᱞᱚᱯ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱒᱗᱒᱕.᱗᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱦᱚᱱᱚᱛ ᱥᱟᱥᱚᱱ ᱤᱱᱫᱚᱨ ᱨᱮᱱᱟᱜ ᱠᱚᱧᱮ ᱨᱮ ᱑᱑᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱟᱜᱚᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱟᱜᱚᱨ ᱫᱚ ᱱᱚᱜᱚᱨ ᱯᱟᱨᱤᱥᱚᱫ ᱨᱮᱱᱟᱜ ᱧᱟᱢ ᱟᱠᱟᱫᱟ ᱾

ᱫᱩᱫᱷᱞᱤᱭᱟ ᱟᱨ ᱠᱟᱪᱷᱚᱞ ᱯᱟᱪᱮ ᱨᱮ ᱢᱩᱬ ᱣᱮᱣ ᱢᱮᱱᱟᱜᱼᱟ, ᱟᱫᱚ ᱵᱩᱨᱩ ᱰᱟᱦᱟᱨ ᱠᱷᱚᱱ ᱚᱸᱰᱚᱜ ᱠᱚᱜᱼᱟ ᱟᱨ ᱯᱟᱪᱮ ᱥᱮᱫ ᱞᱤᱸᱜᱤᱱᱟ ᱾ ᱦᱩᱰᱤᱧ ᱦᱮᱸᱫᱮ ᱥᱤᱸᱫᱷ, ᱟᱫᱤ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱩᱬ ᱵᱟᱨᱟᱦᱢᱟᱥᱤ ᱜᱟᱰᱟ ᱢᱮᱱᱟᱜᱼᱟ, ᱠᱚᱧᱮ ᱥᱮᱫ ᱞᱤᱸᱜᱤᱱᱟ ᱾

ᱥᱟᱥᱚᱱ ᱪᱟᱪᱞᱟᱣ ᱰᱤᱵᱤᱡᱚᱱ 
ᱟᱜᱚᱨ ᱢᱟᱞᱣᱟ ᱦᱚᱱᱚᱛ ᱨᱮ ᱵᱟᱨᱭᱟ ᱥᱟᱵᱼᱰᱤᱵᱤᱡᱚᱱ ᱢᱮᱱᱟᱜᱼᱟ, ᱟᱜᱨᱚᱢᱟᱞᱣᱟ ᱰᱤᱵᱤᱡᱚᱱ ᱟᱨ ᱥᱩᱥᱱᱮᱨ ᱰᱤᱵᱤᱡᱚᱱ ᱾ᱯᱩᱱᱭᱟ ᱛᱟᱦᱥᱤᱞ ᱢᱮᱱᱟᱜᱼᱟ : ᱟᱜᱨᱚᱢᱟᱞᱣᱟ, ᱵᱟᱰᱚᱫᱽ ᱥᱩᱥᱱᱮᱨ ᱟᱨ ᱱᱚᱞᱠᱷᱮᱲᱟ ᱾

ᱧᱮᱧᱮᱞ ᱴᱷᱟᱶ
᱑ ᱢᱚᱛᱤ ᱥᱚᱜᱚᱨ ᱟᱦᱟᱨ

᱒ ᱨᱚᱛᱚᱱ ᱥᱚᱜᱚᱨ ᱟᱦᱟᱨ 

᱓ ᱫᱚᱨᱵᱟᱨ ᱠᱚᱴᱷᱤ 

᱔ ᱡᱟᱢᱟ ᱢᱤᱱᱟᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:States and territories established in 2013
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ